# Hongarye

Hongarye
*Magyarország* (Hongaars)|

|  |  |
| --- | --- |
|  |  |
| Vlag
 | Wapen
 |

 |
| Volkslied: *Himnusz* *(Hongaars vir: "Himne" of "Volkslied")*  |
|  |
| **Hoofstad** | Boedapest
﻿ / ﻿ |
| **Grootste stad** | Boedapest |
| **Amptelike tale** | Hongaars |
| **Regering** • President • Eerste Minister | Unitêre parlementêre grondwetlike republiek Tamás Sulyok Péter Magyar |
| **Onafhanklikheid** Vorming • Prinsdom Hongarye • Christelike koninkryk • Goue Bulle • Slag van Mohács • Bevryding van Boeda • Hongaarse 1848-rewolusie • Oostenryk-Hongarye • Trianon-verdrag • Derde republiek • Huidige grondwet |  895 25 Desember 1000 24 April 1222 29 Augustus 1526 2 September 1686 15 Maart 1848 30 Maart 1867 4 Junie 1920 23 Oktober 1989 1 Januarie 2012 |
| **Oppervlakte**  - Totaal    - Water (%) |   93 028 km2  (110de) 35 918 myl2 2,14 (2015) |
| **Bevolking**  - 2024-skatting  - 2022-sensus  - Digtheid |   9 855 745 (95ste) 9 603 634 106 / km2 (111de) 274 / myl2 |
| **BBP** (KKP)  - Totaal  - Per capita | 2026-skatting
$486,672 miljard (56ste) $51 055 (46ste) |
| **BBP** (nominaal)  - Totaal  - Per capita | 2026-skatting
$253,087 miljard (53ste) $26 551 (50ste) |
| **MOI** (2023) |  0,870 (46ste)  –  baie hoog |
| **Gini** (2025) | 29,5 –  laag |
| **Geldeenheid** | Forint (`HUF`) |
| **Tydsone**  - Somertyd | MET (UTC+1) MEST (UTC+2) |
| **Internet-TLD** | .hu |
| **Skakelkode** | +36 |

**Hongarye** (Hongaars: *Magyarország*, [ˈmɒɟɒrorsaːɡ], ) is 'n landingeslote land in Sentraal-Europa wat 'n groot deel van die Pannoniese Laagvlakte beslaan. Die land grens aan Oostenryk, Slowakye, Oekraïne, Roemenië, Serwië, Kroasië en Slowenië. Dit staan plaaslik bekend as die *Land van die Magjare* of *Magyarország*.

Nasa-satellietbeeld van Hongarye in Desember 2002
Tot in 1918 het Hongarye deel uitgemaak van Oostenryk-Hongarye, maar dit moes as gevolg van die Trianon-verdrag ná die Eerste Wêreldoorlog sowat sewentig persent van sy staatsgebied aan die destydse buurlande Joego-Slawië, Roemenië en Tsjeggo-Slowakye afstaan. 'n Minderheid van meer as 2,8 miljoen Hongare woon steeds in aangrensende lande.

Tussen 1945 en 1989 het Hongarye as Oosblokland onder Sowjet-Russiese invloed gestaan. Die Hongaarse opstand van 1956 was 'n poging om die Sowjet-juk af te werp, maar is deur Sowjet-troepe bloedig teengestaan. Ná die val van die Sowjetunie is Hongarye as onafhanklike republiek herstel en het op 12 Maart 1999 by die Noord-Atlantiese Verdragsorganisasie (NAVO) aangesluit. Die land is sedert 1 Mei 2004 'n lidland van die Europese Unie.

## Staats- en landsnaam

### Oorsprong

'n Kaart van Hongarye
Die inheemse landsnaam verskil sterk van die name wat in die buiteland vir Hongarye gebruik word. Die term *magyar* [madjar] kom reeds in 9de en 10de eeuse Islamitiese bronne voor en is waarskynlik 'n samestelling van *magy* (Oegries: *\*mańćε* = "mens, man, geslag") en *er(i)* (eweneens "man, mens, geslag"). Hierdie naam het oorspronklik slegs na *een* van sewe halfnomadiese stamme verwys wat in die 9de en vroeë 10de eeu rooftogte in Europa onderneem en tot by die Pireneë-bergreeks getrek het. Dié stamme het as *Megyer (Magyar)*, *Tarján*, *Jenő*, *Kér*, *Keszi*, *Kürt-Gyarmat* en *Nyék* bekend gestaan. Daarnaas is die sambreelterm *hétmagyar* gebruik om na hulle te verwys. Teen die einde van die 10de eeu het die Magyare-stam – dit wil sê die nakomelinge van Árpád – daarin geslaag om al die Hongaarse stamme onder hul heerskappy te verenig. Vanaf hierdie tydperk is na die hele volk as Magyare verwys.

Die naam *Hongarye*, wat in Europese tale ingeburger geraak het, is vermoedelik uit Slawiese tale ontleen en het sy oorsprong in die Bolgaroturkse stamnaam *onogur* (afgelei van *on* = "tien" + *ogur* = "stam"). Die voorvaders van die Hongaarse volk het in die 5de en 6de eeu noue bande met die Onogure-ryk gehandhaaf. Die "H-" in die Latynse term *hungarus* is vervolgens ook in ander tale, waaronder Afrikaans, oorgeneem nadat dit valslik aan die Hunne (Hunni) gelykgestel is.

## Geskiedenis

Monument ter herdenking van die Pan-Europese Piekniek in September 1989. Destyds het Oostenryk en Hongarye ooreengekom om die Ystergordyngrens tussen die twee lande drie ure lank simbolies te open. Honderde Oos-Duitsers het hul kans gegryp en na die weste gevlug. Die politieke omwenteling van 1989, die val van die Berlynse Muur en die Duitse hereniging is grotendeels aan Hongarye se besluit te danke
Volgens tradisie is Hongarye gevestig deur Árpád, wat in die 9de eeu die Magyare in die vlaktes van Pannonia gelei het. Die Koninkryk Hongarye is gestig in 1000 deur Stefan die Grote.

Geleidelik het Hongarye verander in 'n groot, onafhanklike koninkryk, wat 'n gematigde Sentraal-Europese kultuur geskep het, as deel van die Europese samelewing.

Die Goue Eeu het geëindig met die Ottomaanse oorname aan die begin van die 16de eeu, toe die res van Hongarye onder Oostenrykse beheer geval het en Oostenryk uiteindelik Hongarye teen die 17de eeu geheel en al beset het.

## Gebiede

Hongarye is verdeel in 40 administratiewe gebiede. Van hierdie is 19 *graafskappe* (*megyék*, enkelvoud – *megye*) en 20 is sogenaamde landelike *graafskappe* (enkelvoud – *megyei jogú város*), en daar is een hoofstad (*főváros*): Boedapest. Die ander 39 is:

| Administratiewe gebiede | (Hoofstede) |
| --- | --- |
| * Békéscsaba
* Debrecen
* Dunaújváros
* Eger
* Győr
* Hódmezővásárhely
* Kaposvár
* Kecskemét
* Miskolc
* Nagykanizsa
* Nyíregyháza
* Pécs
* Sopron
* Szeged
* Székesfehérvár
* Szolnok
* Szombathely
* Tatabánya
* Veszprém
* Zalaegerszeg
 | * Bács-Kiskun (Kecskemét)
* Baranya (Pécs)
* Békés (Békéscsaba)
* Borsod-Abaúj-Zemplén (Miskolc)
* Csongrád (Szeged)
* Fejér (Székesfehérvár)
* Győr-Moson-Sopron (Győr)
* Hajdú-Bihar (Debrecen)
* Heves (Eger)
* Jász-Nagykun-Szolnok (Szolnok)
* Komárom-Esztergom (Tatabánya)
* Nógrád (Salgotarján)
* Pest (Boedapest)
* Somogy (Kaposvár)
* Szabolcs-Szatmár-Bereg (Nyíregyháza)
* Tolna (Szekszárd)
* Vas (Szombathely)
* Veszprém (Veszprém)
* Zala (Zalaegerszeg)
 |

## Sport

Sokker is die gewildste sportsoort in Hongarye. Die Hongaarse nasionale sokkerspan het aan verskeie internasionale toernooie deelgeneem, insluitende die eerste sokkertoernooi op die Olimpiese Somerspele 1912 in Stockholm, nege FIFA Sokker-Wêreldbekertoernooie en twee UEFA Europa-bekertoernooie. Hul beste prestasies was die goue medaljes op die Olimpiese Somerspele in 1952, 1964 en 1968, asook naaswenner tydens die FIFA Sokker-Wêreldbekertoernooie in 1938 en 1954. Die span was ook die eerste nie-Britse span wat Engeland kon klop, toe hulle in 1953 op Wembley met 6–3 geseëvier het. Maande later het hulle die Engelse in Boedapest met 7–1 hul ergste nederlaag ooit toegedien.

## Verwysings

## Bronnelys

Algemeen
* (en)  "Hungary". Encyclopædia Britannica. Besoek op 10 Mei 2026.
* (en)  "Hungary". Central Intelligence Agency. Besoek op 10 Mei 2026.

## Eksterne skakels

* (en)  Toerisme-inligting oor Hongarye op Wikivoyage
* (hu)  Amptelike webwerf van die Hongaarse regering
* (hu)  Amptelike webwerf van die Hongaarse president
* (hu)  Amptelike webwerf van die Hongaarse eerste minister